KIFUNDWA 25
Mobo a Bulopwe—Obakwanga Namani ne Mwanda Waka?
Mungya buluji bwa dijina Njibo ya Bulopwe, bufundiji bwa mu Bible bufundijibwa’ko bwimanine pa Bulopwe bwa Leza
I kitako kya butōtyi bwa bine mu kibundi. Mu ino njibo mo muteakanibwanga mwingilo wa kusapula myanda miyampe ya Bulopwe mu mwaba. (Mateo 24:14) Mobo a Bulopwe i meshile ku bukata ne ku mūbakilo, inoko onso i mobakwe mu muswelo upēla, ne mavule apwidilanga’mo bipwilo bivule. Mu ino myaka, twi bobake Mobo a Bulopwe tununu makumi (kubwipi kwa mobo atano difuku ne difuku) mwanda wa bipwilo byenda bivudila’ko bibwane’mo. Le twi babwanye’byo muswelo’ka?
Obakwanga na byabuntu bitumwa ku kitako. Bino byabuntu bitumwanga ku bilo ya musambo amba lupeto’lwa lukwashe bipwilo bisakilwa Njibo ya Bulopwe ya kūbaka nansha ya kūbakulula.
Obakwanga na bantu ba kwilanga batambile ku mitamba yonso. Mu matanda mavule mudi Bisumpi bya Lūbako lwa Mobo a Bulopwe. Bengidi ne bakwashi ba mu bisumpi bya lūbako bendanga kutamba pa kyoki kipwilo ke pa kyoki mu ntanda imo, enka ne kunja kwine, mwanda wa kukwasha bipwilo’bya byūbake Mobo abo a Bulopwe. Mu matanda makwabo, Batumoni ba bwino bapebwanga mwingilo wa kutala lūbako ne kulongolola Mobo a Bulopwe mu mwaba wibapelwe. Nansha bengidi bebipotolwele byobepānanga ku mingilo ya lūbako, banabetu pa kipwilo bo bebakwashanga’ko na bupyasakane ku mingilo ilomba lupaka. Mushipiditu wa Yehova ne bukomo bulonga bengidi bandi na muya wabo onso byo bilengeja tubwanye ino mingilo.
Mwanda waka bifuko byetu bya kutōtela’po bitwanga bu Njibo ya Bulopwe?
Le tubwanyanga namani kūbaka Mobo a Bulopwe ntanda yonso?
swh_Latn bem_Latn bem_Latn bem_Latn bem_Latn bem_Latn lug_Latn nso_Latn